CELEX: 32010R0153
Language: et
Date: 2010-02-23 00:00:00
Title: Komisjoni määrus (EL) nr 153/2010, 23. veebruar 2010 , teatavate kaupade klassifitseerimise kohta kombineeritud nomenklatuuris

25.2.2010   
            
            
               ET
            
            
               Euroopa Liidu Teataja
            
            
               L 48/5
            
         KOMISJONI MÄÄRUS (EL) nr 153/2010,
   23. veebruar 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. veebruar 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Papist toode nn ruumpildiraamatu („pop-up book”) kujul, trükitud lehekülgedega, millest kahel on mängutegevusega seotud lühike tekst.
                  Raamatul on veel kuus lehekülge, mis avatuna kujutavad mitut kolmemõõtmelist kosmosejaama sektsiooni.
                  Tootel on ka lehekülg seisvate papist figuuridega, mida saab lehest välja vajutada ja paigutada kosmosejaama eri osadesse.
               
               
                  9503 00 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 49 märkuse 1 punktiga c ning CN-koodide 9503 00 ja 9503 00 99 sõnastusega.
                  Toote omadusi (ehitust) arvesse võttes on see ette nähtud põhiliselt mängimiseks.
                  Laste pildiraamatud, sh seisvate või liigutatavate figuuridega või osaliselt välja lõigatud piltidega raamatud tuleb klassifitseerida rubriiki 4903 (laste pildiraamatud, joonistus- ja värvimisalbumid), välja arvatud juhul, kui toode on põhiliselt mänguasi. Tooted, mis on mänguasjad, ei kuulu rubriiki 4903 ning need tuleb klassifitseerida gruppi 95 (vt ka HSi selgitavad märkused, rubriik 4903).
                  Grupi 95 kaubad ei kuulu grupi 49 märkuse 1 punkti c põhjal gruppi 49.
                  Seega tuleb toode klassifitseerida kui mänguasi rubriiki 9503.